Shortbread με 3 υλικά, βήμα βήμα
Τα πιο νόστιμα, τα πιο αγαπητά, τα πιο βουτυρένια μπισκότα. Τα δημοφιλή σκωτσέζικα shortbread.
1 φλιτζ. τσαγιού βούτυρο αγελάδας, μαλακωμένο σε θερμοκρασία δωματίου, 1/2 φλιτζ. τσαγιού ζάχαρη λευκή, κρυσταλλική, 2 φλιτζ. τσαγιού αλεύρι για όλες τις χρήσεις, ζάχαρη άχνη (προαιρετικά)
Για να φτιάξουμε shortbread, ρίχνουμε στον κάδο του μίξερ το βούτυρο με τη ζάχαρη. Τα χτυπάμε για λίγα λεπτά να λιώσει η ζάχαρη και να σχηματιστεί ένα αφράτο και κρεμώδες μείγμα.Προσθέτουμε το αλεύρι και χτυπάμε λίγο ακόμη στο μίξερ, μέχρι να ενσωματωθεί.Καλύπτουμε ένα μέτριο ταψάκι με λαδόκολλα και αδειάζουμε τη ζύμη. Την απλώνουμε με τα χέρια μας ώστε να καλύψει ισόπαχα όλο τον πάτο.Με ένα πιρούνι, κάνουμε τρύπες σε όλη την επιφάνεια. Ψήνουμε σε προθερμασμένο φούρνο στους 180°C για περίπου 30 λεπτά.Βγάζουμε από τον φούρνο και κόβουμε τη ζύμη, όσο είναι ακόμη ζεστή, σε τετράγωνα ή μακρόστενα κομμάτια. Εάν θέλουμε, πασπαλίζουμε τα shortbread με ζάχαρη άχνη.
Αλεύρι (ζύμες),Ζάχαρη